smcproject/ml-wiki-sentences huggingface dataset:
ഈ നൃത്തത്തിന്റെ മൊത്തത്തിലുള്ള ഒരു ഭംഗി എന്നു പറയുന്നത് അത് അതിന്റെ ഉയർന്ന ഊർജ്ജത്തിലുള്ള ബംഗര എന്ന പുരുഷന്മാരുടെ നൃത്തത്തിൽ തുടങ്ങി നിക്ഷിപ്തമായ ജുമാർ അവസാനം സ്ത്രീകളുടെ ഗിദയിൽ അവസാനിക്കും.
പഞ്ചാബി സംഗീതം
ഒരുപാട് സംഗീത കലരൂപങ്ങളുള്ള പഞ്ചാബിൽ ബംഗരയാണ് (സംഗീതം) ഏറ്റവും കൂടുതൽ ജനങ്ങൾ കേൾക്കുന്നത്.
അതുപോലെ അവർക്ക് പ്രിയപ്പെട്ടതും ഇത് തന്നെയാണ്, പ്രത്യേകിച്ച് പശ്ചിമ ഭാഗത്തുള്ള ജനങ്ങൾക്ക്.
പാശ്ചാത്യലോകം പഞ്ചാബി സംഗീതം പല തരത്തിൽ ഉപയോഗിക്കുന്നുണ്ട് അതായത് അതിന്റെ കൂടെ വേറെ പല രചനകളും ചേർത്ത് അവാർഡിനു വേണ്ടിയുള്ള പുതിയ രചന ഉണ്ടാക്കും.
കൂടാതെ പാശ്ചാത്യ നാടുകളിൽ പഞ്ചാബി ശാസ്ത്രീയ സംഗീതം ഇന്ന് വളരെയധികം പ്രചാരത്തിലുണ്ട്.
പഞ്ചാബി വിവാഹം
പഞ്ചാബി വിവാഹം വളരെ പരമ്പരാഗതമായ ചടങ്ങുകളോടു കൂടി അവരുടെ സംസ്കാരത്തിന്റെ പ്രതിച്ഛായ തെല്ലും കുറയാതെ നടത്തുന്ന ഒന്നാണ്.
അതേ സമയം ഹിന്ദു , ഇസ്ലാം , ക്രിസ്തുമതം , ജൈന , ബുദ്ധമതങ്ങളുടെ മതപരമായ രീതിയിലുള്ള വിവാഹം നടത്തുന്നത് അറേബ്യൻ, സംസ്കൃതം അല്ലെങ്കിൽ പഞ്ചാബി രീതിയിൽ ആയിരിക്കും.
അത് ചെയ്യുന്നത് ഖാസിയോ, പണ്ഡിറ്റോ, പ്രീസ്റ്റോ ആയിരിക്കും.
ഇതിൽ അനുഷ്ഠാനങ്ങളും, സംഗീതവും, നൃത്തവും, ഭക്ഷണവും, വസ്ത്ര രീതിയുമെല്ലാം ഒരുപോലെയായിരിക്കും.
പുരാതന കാലം തൊട്ടുള്ള അനുഷ്ഠാനങ്ങളും ചടങ്ങുകളുമെല്ലാം ഇപ്പോഴും പഞ്ചാബി വിവാഹത്തിൽ കാണാം.
പഞ്ചാബി ഭക്ഷണരീതികൾ
പഞ്ചാബി ഭക്ഷണരീതിയിൽ വളരെ വിശാലമായ വിഭവങ്ങളുടെ ഒരു ശ്രേണി തന്നെയുണ്ട്.
ഭക്ഷണ വിഭാഗത്തിൽ പ്രധാനിയാണ് പഞ്ചാബിലെ വിഭവങ്ങൾ.
അതുകൊണ്ട് തന്നെ വളരെയധികം സംരംഭകർ ഈ മേഖലയിൽ വൻ തുക നിക്ഷേപിച്ച് ലോകത്തിൽ പലയിടത്തും ജനപ്രീതി നേടിയ പഞ്ചാബി ഭക്ഷണശാല നടത്തുന്നു.
സർസോ ക സാഗ്, മക്കി ദീ റോട്ടി എന്നിവ വളരെ പ്രശസ്തമായ രണ്ട് വിഭവങ്ങളാണ്.
ചോല ബട്ടൂരയും ആളുകൾക്ക് പ്രിയപ്പെട്ട വിഭവമാണ്.
പ്രധാനപ്പെട്ട വിഭവങ്ങൾ: ബട്ടർ നാൻ, ബട്ടർ ചിക്കൻ , മട്ടർ പനീർ, തന്തൂരി ചിക്കൻ , സമോസ , പക്കോറാസ്.
മിക്ക വിഭവത്തിന്റേയും ഉപവിഭവം തൈരായിരിക്കും.
അതു കൂടാതെ വ്യത്യസ്തമായ മധുരപലഹാരങ്ങളായ ബർഫി , ഗുലാബ് ജാമുൻ , രസഗുള എന്നിവയും വളരെ പ്രചാരത്തിലുള്ളവയാണ് പഞ്ചാബി സാഹിത്യം
പഞ്ചാബി കാവ്യസാഹിത്യം പ്രസിദ്ധിയാർജ്ജിച്ചത് തന്നെ കവിതയുടെ ആഴത്തിലുള്ള അർഥവും ഭംഗിയും പിന്നെ അതിലെ ആവേശമുണർത്തുന്നതും പ്രതീക്ഷാനിർഭരിതവുമായ വാക്കുകളിലൂടെയുമാണ്.
പഞ്ചാബിന്റെ മാനസികാവസ്ഥയെ കുറിച്ച് വ്യക്തമായൊരു കാഴ്ച്ചപ്പാട് ഈ കാവ്യസാഹിത്യം നമ്മുക്ക് നൽകും.
അതിൽ പലതും മറ്റു ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്.
പഞ്ചാബ് സാഹിത്യത്തിൽ ഏറ്റവും പ്രശസ്തമായത് ഗുരു ഗ്രന്ഥ സാഹിബ് ആണ്.
പഞ്ചാബി ഉത്സവങ്ങൾ
പഞ്ചാബിലെ ആഘോഷങ്ങൾ സാംസ്കാരികപരമായും, കാലാവസ്ഥാപരമായും പിന്നെ മതപരമായ ഉത്സവങ്ങളിലുമായാണ് നടക്കുന്നത്.
അതിൽ മാഗി, മേള ചിരഗൻ, ലോഹ്രി, ഹോളി , വൈശാഖി, തീയൻ, ദീപാവലി , ദസറ, ഗുരു നാനാക്ക് ജയന്തി എന്നിവ ഉൾപ്പെടുന്നു.
പഞ്ചാബി വസ്ത്രരീതികൾ
പരമ്പരാഗതമായി പഞ്ചാബി പുരുഷന്മാരുടെ വേഷം കുർത്തയും ടെഹ്മത്തുമാണ്.
പിന്നീട് അത് കുർത്തയും പൈജാമയുമായി പുനഃസ്ഥാപിക്കപ്പെട്ടു.
അതുപോലെ പരമ്പരാഗതമായി പഞ്ചാബി സ്ത്രീകളുടെ വേഷം പഞ്ചാബി സൽവാർ സ്യൂട്ടാണ്.
അത് പരമ്പരാഗതമായ പഞ്ചാബി ഗഗ്രയാൽ പുനഃസ്ഥാപിക്കപ്പെട്ടു.
പാട്യാലയും വളരെ പ്രചാരമുള്ള ഒരു വസ്ത്രമാണ്.
പഞ്ചാബി സർവകലാശാല
1962-ലാണ് പാട്യാലയിൽ പഞ്ചാബി സർവകലാശാല നിലവിൽ വന്നത്.
പട്യാലയിലെ ലാംഗ്വേജ് ഡിപ്പാർട്ട്‌മെന്റാണ് പഞ്ചാബി യൂണിവേഴ്‌സിറ്റിയായി മാറിയത്.
ഇന്ത്യ-പാകിസ്താൻ വിഭജനത്തിന്റെ തിക്തഫലങ്ങൾ നേരിടേണ്ടിവന്ന പഞ്ചാബി ഭാഷയിലെ പുസ്തക സമ്പത്തിന്റെ വിവരങ്ങൾ, ലാഹോർ നഷ്ടപ്പെട്ടതോടെ ലഭ്യമായിരുന്നില്ല.
ആ വിടവ് പഞ്ചാബി യൂണിവേഴ്‌സിറ്റി 'പഞ്ചാബി പുസ്തക കോശ്' പ്രസിദ്ധീകരിച്ചുകൊണ്ട് നികത്തി.
ചില നിഘണ്ടുക്കളും പട്യാല പ്രകാശനം ചെയ്തു.
ചരിത്രം വൈസ് ചാൻസലർമാർ ജോദ് സിംഗ്, 1962–1966 കൃപാൽ സിംഗ് നാരംഗ്, 1966–1975 ഇന്ദ്രജിത്ത് കൗർ സാധു, 1975–1977 അമ്രിക് സിംഗ്Amrik Singh, 1977–1980 ഭഗത് സിംഗ് ഷെർഗിൽ Bhagat Singh Shergill, 1980-1983 സർദാര സിംഗ് ജോഹൽ Sardara Singh Johal, 1983–1986 ഭഗത് സിംഗ് ഷെർഗിൽ, 1986-1989 എച്ച്.കെ. മന്മോഹൻ സിംഗ് H. K. Manmohan Singh, 1989–1993 ജോഗീന്ദർ സിംഗ് പൗർ Joginder Singh Puar, 1993-1999 ജസ്ബീർ സിംഗ് അലുവാലിയ Jasbir Singh Ahluwalia, 1999-2002 സ്വാർൺ സിംഗ് ബൊപറായ് Swarn Singh Boparai, 2002-2007 ജസ്പാൽ സിംഗ് Jaspal Singh, 2007–present നാഴികക്കല്ലുകൾ ഗുരു ഗോബിന്ദ് സിംഗ് ഭവൻ ഗുരു ഗോബിന്ദ് സിംഗ് ഭവൻ മീഡിയ സെന്റർ ഗുരു തേജ് ബഹാദൂർ ഹാൾ ബായ് ഖാൺ സിംഗ് നാഭ സെൻട്രൽ ലൈബ്രറി സയൻസ് ആഡിറ്റോറിയം സ്കൂൾ ഓഫ് മാനേജ്മെന്റ് സ്റ്റഡീസ് അവലംബം പുറം കണ്ണികൾ Punjabi University, Patiala
പഞ്ചാബി ഹൗസ് ഇംഗ്ലീഷ് വിലാസം https://ml.wikipedia.org/wiki/Punjabi_House
1998-ൽ പുറത്തിറങ്ങിയ മലയാളചലച്ചിത്രമായ പഞ്ചാബി ഹൗസ് .
കഥ, തിരക്കഥ, സംഭാഷണം, സംവിധാനം എന്നിവയെല്ലാം നിർവ്വഹിച്ചത് റാഫി മെക്കാർട്ടിൻ ആണ്.
ചിത്രം നിർമ്മിച്ചിരിക്കുന്നത് ന്യൂ സാഗാ ഫിലിംസ് .
ദിലീപിന്റേയും ഹരിശ്രീ അശോകന്റേയും അഭിനയ ജീവിതത്തിലെ പ്രധാനപ്പെട്ട ഒരു ചിത്രമാണ് പഞ്ചാബി ഹൗസ് .
കൊച്ചിൻ ഹനീഫയുടെ കോമഡി വേഷം വളരെയധികം ശ്രദ്ധിക്കപ്പെട്ടു.
ഇത് ഒരു മുഴുനീള കോമഡി ചിത്രമാണ്.
ബോക്സ് ഓഫീസിൽ വൻ‌വിജയം നേടി.
ഉണ്ണികൃഷ്ണൻ എന്ന ചെറുപ്പക്കാരന് ധാരാളം കടമുണ്ട്.
കടമൊഴിവാക്കാൻ അയാൾ കണ്ട മാർഗ്ഗം തന്റെ പേരിലുള്ള ഇൻഷുറൻസ് തുകയാണ്.
അതിനായി അയാൾ ആത്മഹത്യ ചെയ്യുവാനായി കടലിൽ ചാടുന്നു.
ഭാഗ്യവശാൽ അയാളെ ഗംഗാധരൻ എന്ന ബോട്ടുടമ രക്ഷപ്പെടുത്തുന്നു.
ഗംഗാധരന്റെ സഹായിയാണ് രമണൻ.
എന്നാൽ ഇവരുടെ അടുത്ത് ഉണ്ണി ബധിരനും മൂകനുമായ ഒരാളായിട്ടാണ് ഇടപെടുന്നത്.
ഗംഗാധരൻ പഞ്ചാബി കുടുംബത്തിൽ നിന്ന് പണം കടമെടുത്താണ് ബോട്ട് വാങ്ങിയത്.
അതിനാൽ പണം തിരിച്ച് തരുന്നതു വരെ രമണനേയും ഉണ്ണിയേയും മനീന്ദർ സിങ്  അവിടെ ജോലിക്ക് നിർത്തുന്നു.
അങ്ങനയിരിക്കെ ഉണ്ണി പൂജ എന്ന പെൺകുട്ടിയെ പരിചയപ്പെടുകയും അവർ തമ്മിൽ ഇഷ്ടത്തിലാവുകയും ചെയ്യുന്നു.
അഭിനേതാക്കൾ ദിലീപ് – ഉണ്ണികൃഷ്ണൻ മോഹിനി – പൂജ ജോമോൾ – സുജാത ലാൽ – സിക്കന്ദർ സിംഗ് ജനാർദ്ദനൻ - മന്നിന്ദർ സിംഗ് തിലകൻ – കൈമൾ മാഷ് എൻ.എഫ്. വർഗ്ഗീസ് – സുജാതയുടെ അച്ഛൻ കൊച്ചിൻ ഹനീഫ – ഗംഗാധരൻ ഹരിശ്രീ അശോകൻ – രമണൻ ഇന്ദ്രൻസ് – ഉത്തമൻ നീനാ കുറുപ്പ് – മന്നിന്ദർ സിംഗിന്റെ മകൾ സംഗീതം
ഇതിലെ ഗാനങ്ങൾ എസ്. രമേശൻ നായർ എഴുതി.
ഗാനങ്ങളുടെ സംഗീതസംവിധാനം നിർവ്വഹിച്ചിരിക്കുന്നത് സുരേഷ് പീറ്റേഴ്സ് .
ഗാനങ്ങൾ എല്ലാം മറക്കാം നിലാവേ – കെ.ജെ. യേശുദാസ് എരിയുന്ന കരളിന്റെ – എം.ജി. ശ്രീകുമാർ എല്ലാം മറക്കാം നിലാവേ – എം.ജി. ശ്രീകുമാർ , സുജാത സോനാരേ സോനാരെ – എം.ജി. ശ്രീകുമാർ ഉദിച്ച ചന്ദിരന്റെ – മനോ , എം.ജി. ശ്രീകുമാർ ബെല്ലാ ബെല്ലാ ബെല്ലാരേ – സ്വർണ്ണലത , മനോ അണിയറ പ്രവർത്തകർ
ഛായാഗ്രഹണം നിർവ്വഹിച്ചിരിക്കുന്നത് ആനന്ദക്കുട്ടൻ .
ചിത്രസംയോജനം ഹരിഹരപുത്രൻ .
ന്യൂ സാഗാ ഫിലിംസ് വിതരണം ചെയ്തിരിക്കുന്നു.
പുറത്തേക്കുള്ള കണ്ണികൾ പഞ്ചാബി ഹൗസ് ഇന്റർനെറ്റ് മൂവി ഡാറ്റാബേസിൽ പഞ്ചാബി ഹൗസ് – മലയാളസംഗീതം.
പഞ്ചാബിന്റെ നാടൻപാട്ടുകൾ
പഞ്ചാബിലെ ഏറ്റവും പ്രാചീനമായ സംഗീതമാണ് പഞ്ചാബിന്റെ നാടൻപാട്ടുകൾ .
ജീവിതത്തിന്റെ സങ്കടവും, സന്തോഷവും നിറഞ്ഞ ഘട്ടങ്ങളിലൂടെ കടന്നുവന്ന ഒരു നാടകകൃത്തുതന്നെ ഈ സംഗീതത്തിനുണ്ട്.
ഈ നാടൻപാട്ട്, പഞ്ചാബികളുടെ കഠിനധ്വാനത്തിന്റെ, ധീരതയുടെ, അങ്ങനെ പഞ്ചാബ് ഇന്ത്യയുടെ എന്ന രാജ്യത്തിന് നൽകിയ തിളക്കങ്ങളുടേയും, പാരമ്പര്യത്തെ ഓർമിപ്പിക്കുന്നു.
വലിയ ഒരിടത്തെ ചെറിയ ചെറിയ ഇടങ്ങളിലെ ഈ നാടൻപാട്ടുകൾക്ക് വ്യത്യാസമുണ്ടെങ്കിലും, അവയെല്ലാം പഞ്ചാബികളിലുണ്ടാകുന്നത് ഒരേ വികാരങ്ങളാണ്.
മൽവ , ദോബ, പോത്തോഹർ, പുദ തുടങ്ങി ചെറിയ ഇടങ്ങളിലെ വ്യത്യസ്തപരമായ നാടൻപാട്ടുകൾ നിലനിൽക്കുന്നു.
ബ്രിട്ടനിലെ പഞ്ചാബികൾ നിർമ്മിച്ച ബഹാൻഗ്രയ്ക്ക് എതിരായുള്ള  ആധൂനിക പഞ്ചാബിലെ ഒരു തിരിച്ചടിയായും പഞ്ചാബി നാടൻപാട്ടുകളെ കരുതുന്നു.
സംഗീത ആഖ്യാനത്തിന്റെ പൊതുരൂപം റിതം
പഞ്ചാബി നാടൻപാട്ടുകളുടെ റിതം വളരെ ലളിതമായ ഒന്നാണ്.
ബങ്കാര സംഗീതത്തിന്റെ റിതം നാടൻപാട്ടുകളെയനുസരിച്ച് കൂടുതൽ സങ്കീർണമാണ്.
ഹീർ , മിർസ തുടങ്ങിയ പാട്ടുകൾ പ്രാചീന സംഗീത സമുത്രയങ്ങൾ ഉപയോഗിച്ചു നിർമ്മിച്ചവയാണ്.
പഞ്ചാബി നാടൻപാട്ടുകളിലെ സംഗീത നൈപുണ്യം കാരണം, അവർ അവരുടെ മെലഡികൾ വീണ്ടും, വീണ്ടും, ഉപയോഗിക്കുന്നു, നൂറോളം വർഷങ്ങൾക്കുമുമ്പാണ് പുതിയൊരു വരിയുണ്ടായത്.
നാടൻപാട്ടുകൾ
പഞ്ചാബിന്റെ നാടൻപാട്ടുകൾ ജനനം ,വിവാഹം, മരണം, പ്രണയം, വേർപാട്, സൗന്ദര്യം, സാമൂഹ്യപ്രസക്തി, ഗ്രാമീണ രീതി, ഭക്ഷണം, പ്രകൃതി, ബുദ്ധി, പ്രണയം, ചരിത്ര നായകൻമാർ, തുടങ്ങി എല്ലാത്തിലും ഉണ്ടായിരുന്നു.
ഉയർന്ന ജാതിക്കാരുടെ (സവർണന്റെ) പാട്ടുകളും, പഞ്ചാബിന്റെ നാടൻപാട്ടുകളിൽ ഉണ്ടായിരുന്നു.
അവ താഴെ പറയും വിധം തരംതിരിച്ചിരിക്കുന്നു.
പഞ്ചാബിന്റെ ചരിത്രം ഇംഗ്ലീഷ് വിലാസം https://ml.wikipedia.org/wiki/History_of_the_Punjab Valmiki Hermitage, Punjab Hills , Kangra , ca.
1800-25.
ഒരു എക്സോണിം പദമായ പഞ്ചാബ് ആദ്യമായി ഇബ്ൻ ബാറ്റൂറ്റയുടെ" കുറിപ്പുകളിലാണ് പ്രയോഗിക്കപ്പെടുന്നത്,അദ്ദേഹം 14 ാം നൂറ്റാണ്ടിലായിരുന്നു പഞ്ചാബ് സന്ദർശിച്ചത്. ആ പദം പിന്നീട് പതിനാറാം നൂറ്റാണ്ടായപ്പോഴേക്കും വ്യാപകമായി പ്രയോഗിക്കാൻ തുടങ്ങി.കൂടാതെ "താരിക് ഇ ഷെർ ഷാ സൂരി" എന്ന പുസ്തകത്തിലും ഈ പദം പ്രയോഗിക്കപ്പെട്ടിരുന്നു(1580), "പഞ്ചാബിൽ ഷേർ ഖാന്റെ കോട്ട" നിർമ്മാണത്തെപ്പറ്റി   ആ പുസ്തകത്തിൽ സൂചനയുണ്ട്. പഞ്ചാബ് എന്നതിന് ഏതാണ്ട് തത്തുല്യമായ സംസ്കൃത പദം പഞ്ച്നദ് ആദ്യമായി പ്രയോഗിക്കപ്പെട്ടത് മഹാഭാരതത്തിലായിരുന്നു . "
അബുൽ ഫസ്‌ൽ " എഴുതിയ " എയിൻ ഇ അക്ബരി " എന്ന പുസ്തകത്തിലും ഈ പദപ്രയോഗം കാണാം. അതിൽ ലാഹോറെന്നും, മുൽത്താനെന്നും പഞ്ചാബിനെ രണ്ട് ഖണ്ഡങ്ങളായി തിരിച്ചിട്ടുണ്ടെന്ന് പ്രതിപാദിക്കുന്നുണ്ട്."
എയിൻ ഇ അക്ബാരിയുടെ" രണ്ടാം വോള്യത്തിൽ പഞ്ച്നദ് എന്ന പേരിലുള്ള ഒരു പ്രത്യേക ഭാഗം തന്നെയുണ്ട്.
ടുസ്കി ജഹാൻഗീരി എന്ന പുസ്തകത്തിൽ മുഗൾ ചക്രവർത്തിയായ ജഹാംഗീർ പഞ്ചാബ് എന്ന പദം ഉപയോഗിച്ചിട്ടുണ്ട്.
അഞ്ച് നദികൾ ഒഴുകുന്ന ഭൂപ്രദേശം എന്നർത്ഥം വരുന്നതരത്തിൽ പഞ്ചാബ് എന്ന പദത്തിന്റെ ഉത്പത്തി പേർഷ്യൻ ഭാഷയിൽ നിന്നാണെന്നും    തുർക്കി രാജാക്കൻമാരാണ് ഈ പദത്തെ ഇന്ത്യക്കകത്തും പുറത്തും പ്രചലിതമാക്കിയതെന്നും പറയപ്പെടുന്നു.
ഇന്ത്യാ-പാകിസ്താൻ വിഭജനത്തിനു ശേഷം അന്താരാഷ്ട്രീയ നിർദ്ദേശങ്ങളോടെ  നടപ്പിലായ സിന്ധുനദി ജലക്കരാർ (Indus Waters Treaty,1960) അനുസരിച്ച്, ഇന്ന് ബിയാസ് , രാവി , സത്ലജ് നദികളുടെ മേൽ ഇന്ത്യക്കും ചെനാബ് , ഝലം , സിന്ധു നദികളുടെ മേൽ പാകിസ്താനുമാണ് അധികാരം.
പ്രാചീന കാലത്ത് മൌര്യന്മാർ,ഗ്രീക്കുകാർ, ശകന്മാർ.
കുശന്മാർ, ഗുപ്തന്മാർ എന്നിവർ ഈ പ്രദേശം ഭരിച്ചിരുന്നു.
15ഉം 16ഉം നൂറ്റാണ്ടുകളിൽ സിഖു മതത്തിന്റെ വികാസത്തിനും പഞ്ചാബ് സാക്ഷ്യം വഹിച്ചു.
ഇന്ത്യ സ്വാതന്ത്യം നേടുമ്പോൾ പഞ്ചാബിലെ 8 നാട്ടുരാജ്യങ്ങളെ ചേർത്ത് പട്യാല ആൻഡ് ഈസ്റ്റ് പഞ്ചാബ് സ്റ്റേറ്റ്സ് യൂണിയൻ (PEPSU) എന്ന പേരിലൊരു സംസ്ഥാനം രൂപീകരിച്ചു.
1966 നവംബർ 1 നാണ് ഇന്നത്തെ പഞ്ചാബ് നിലവിൽ വരുന്നത്.
ജിപ്സി,സാധു, സദ്,ഗുർജർ, അഹിർ ,ഖത്രി,എന്നീ വംശങ്ങളുടെ  ജന്മസ്ഥലമായിരുന്നു പഞ്ചാബ്.
സ്കൈലാക്സ്, അലക്സാണ്ടർ, ഹ്യൂവെൻ ട്സാങ് , ഫാഹിയൻ എന്നീ വിദേശീയരും ഇവിടം സന്ദർശിച്ചതായി കാണുന്നു.
ആര്യ - സരാതുസ്ട്ര - യവന - ബൗദ്ധ - ഇസ്ലാമിക - സിഖ് വിചാരധാരകൾ സ്ഥല വാസികളെ ഏറെ സ്വാധീനിച്ചിട്ടുണ്ട്.
എങ്ങനെയാണ് ഈ ഭൂമി ഇത്രയേറെ വൈദേശിക സമ്പർക്കങ്ങളും, ആക്രമണങ്ങളുംപരിവർത്തനങ്ങളും  ഉൾക്കൊണ്ടത്?
ഇതിന്റെ ചോരയിലെങ്ങനെയാണ് ഗ്രീസും, പേർഷ്യയും, ചൈനയും, ടിബെറ്റും, അറേബ്യയും,ഈജിപ്തും, അലിഞ്ഞുചേർന്നത്?.
— മോഹൻ സിങ്, A History of Panjabi Literature (1100-1932) സിന്ധു നദിതട സംസ്കാരം ഗ്രീക് ആക്രമണം മൗര്യ കാലഘട്ടം 322-185 BC കുഷാണ കാലഘട്ടം  45-180 AD ഗുപ്ത കാലഘട്ടം  320-550 ഹർഷ കാലഘട്ടം 510-650 ദൽഹി സൽത്തനത്ത് 713-1526 ഗുരു നാനാക്കും സിഖ് മതവും മുഗൾ വാഴ്ച 1526-1707 രഞ്ജിത് സിംഗ്, സിഖ് സാമ്രാജ്യം ബ്രിട്ടീഷ് ഇടപെടലുകൾ വിഭജനം
അവലംബം ↑ Encyclopedia of Sikhism - Punjab ↑ ↑ Punjabi Adab De Kahani , Abdul Hafeez Quraishee, Azeez Book Depot, Lahore, 1973.
പഞ്ചാബ് ഇന്ത്യൻ ഉപഭൂഖണ്ഡത്തിന്റെ ഒരു ഭാഗമാണ്, പഞ്ചാബ് പടിഞ്ഞാറൻ പഞ്ചാബ് (പാകിസ്താൻ), കിഴക്കൻ പഞ്ചാബ് (ഇന്ത്യ) എന്നീ രണ്ട് ഭാഗങ്ങളിലായി ഭാഗിച്ചിരിക്കുന്നു.
പഞ്ചാബി സംഗീതം, വ്യത്യസ്തമായ ഒന്നാണ്.
ടുമ്പി, ആൽഗോസ്, ദാഡ്, സാരംഗി , ചിമ്റ്റ തുടങ്ങി പാരമ്പര്യ സംഗീതോപകരണങ്ങളുപയോഗിച്ചുകൊണ്ടുള്ള സംഗിതമാണ് പഞ്ചാബിന്റെ നാടൻപാട്ടുകൾ.
ഈ നാടൻപാട്ടുകൾ, പഞ്ചാബിലെ , മരണത്തിലും, ജനനത്തിലും, വിവാഹത്തിലും, ഉത്സവങ്ങളിലും മതപരമായ ചടങ്ങുകളിലെല്ലാം പാടാറുണ്ട്.
നാടൻപാട്ടുകൾ പഞ്ചാബിൽ, പരമ്പരാഗതമായ സംഗീതവും, സാമൂഹികമായ കർത്തൃത്വത്തിന്റെ ഒരു സൂചനയും കൂടിയാണ്.
ഒറ്റനോട്ടത്തിൽ ഇപ്പോഴത്തെ പഞ്ചാബി സംഗീതത്തിന് വ്യതിയാനങ്ങളുണ്ട്, പക്ഷെ പഴയ നിയമങ്ങളനുസരിച്ച്, നാടൻ പാട്ടുകൾ തുടങ്ങുന്നത് ദാഡി -യിലൂടെയാണ്, അത് സാമൂഹ്യപരമായ ഒരുമയെയാണ് കാണിക്കുന്നത്.
ഇതിലെ ദാഡി നായകത്വത്തിന്റേയും, പ്രണയകഥകളുടേയും, പ്രതീകമാണ്.
പഞ്ചാബിലെ മറ്റ് ജീവിത സാഹചര്യങ്ങളിലും നാടൻപാട്ടുകൾ ഉപയോഗിക്കാറുണ്ട്.
"മിക്കവാറും എല്ലാം വിവാഹ വേളകളിലും, കുടുംബവും, കൂട്ടുകാരും, മറ്റംഗങ്ങളും,പഴയ ഓർമകളെ പറയുന്ന നാടൻപാട്ടുകൾ പാടാറുണ്ട്, പക്ഷെ അതൊക്കെ സന്തോഷത്തേയും, ഭയത്തേയും, നൽകിയാണ് പാടാറ്."
വിവാഹവേളകളിലെ പാട്ടിന്റെ വരികൾ പ്രണയത്തിന്റേയും, അഭ്യസനത്തിന്റേയും, വിഷയത്തെ അടിസ്ഥാനമാക്കിയിട്ടുള്ള രീതിയെ പിൻതുടർന്നിട്ടായിരിക്കും.
നാടൻപാട്ടുകളെ സ്ഥലത്തെ അറിയിക്കാനായുള്ള ഒരു ആധൂനികമായ വഴിയായും ഇപ്പോൾ കണക്കാക്കപ്പെടുന്നു.
പഞ്ചാബി ഹിന്ദുക്കൾ
ഇന്ത്യ ഉപഭൂഖണ്ഡത്തിലെ പഞ്ചാബ് മേഖലയിൽ വേരുകളുള്ള ഹിന്ദു മത വിശ്വാസികളെയാണ് പഞ്ചാബി ഹിന്ദുക്കൾ എന്നത് കൊണ്ട് വിവക്ഷിക്കുന്നത്.
പഞ്ചാബ് , ഹരിയാന , ജമ്മു , ചണ്ഡിഗഡ് , ഡൽഹി എന്നിവിടങ്ങളിലാണ് ഇന്ത്യയിൽ പ്രധാനമായും പഞ്ചാബി ഹിന്ദുക്കൾ കേന്ദ്രീകരിച്ചിരിക്കുന്നത്.
അമേരിക്ക , കാനഡ , ബ്രിട്ടൻ , ഓസ്‌ട്രേലിയ , ന്യൂസിലാൻഡ്, ദുബൈ എന്നിവിടങ്ങളിലേക്കും പഞ്ചാബി ഹിന്ദുക്കൾ കുടിയേറിയിട്ടുണ്ട്.
പഞ്ചാബിൽ ഇസ്ലാം മതത്തിന്റെ ആഗമനത്തിനും സിഖ് മതത്തിന്റെ ജനനത്തിനും മുൻപ് ചരിത്ര കാലഘട്ടത്തിൽ തന്നെ ഹിന്ദു മതം നിലനിന്നിരുന്നു.
പ്രമുഖ് സിഖ് നേതാക്കളായ ഗുരു നാനാക്ക് , ബന്ധാ സിങ് ബഹദൂർ, ബായി മതി ദാസ് എന്നിവർ പഞ്ചാബിലെ ഹിന്ദുകുടുംബങ്ങളിൽ ജനിച്ചവരാണ്.
പഞ്ചാബിലെ ഹിന്ദു വിഭാഗങ്ങൾ സനാതന വിശ്വാസികൾ
പഞ്ചാബിലെ ഹിന്ദുക്കളിൽ നല്ലൊരു വിഭാഗവും രാമൻ , കൃഷ്ണൻ , ശിവൻ , വിഷ്ണു , ഹനുമാൻ എന്നിവയെ ആരാധിക്കുന്ന സനാതന വിശ്വാസികളാണ്.
കൂട്ടത്തിൽ ഏറ്റവും പ്രശസ്തമായത് ജമ്മുവിലെ വൈഷ്‌ണോ ദേവിയാണ്.
ഹനുമാൻ ആരാധന സാധരണയായി ചൊവ്വാഴ്ചകളിലാണ് നടക്കുന്നത്.
ആര്യ സമാജികൾ
പഞ്ചാബിലെ ഹിന്ദു വിശ്വാസികൾക്കിടയിലെ ഒരു പ്രധാന അവാന്തര വിഭാഗമാണ് ആര്യ സമാജികൾ.
സ്വാമി ദയാനന്ദ സരസ്വതി 1875 ഏപ്രിൽ 10 നു സ്ഥാപിച്ച ആര്യസമാജത്തെ പിന്തുടരുന്നവരാണിവർ.
പ്രധാനമായും ഹിന്ദുമതത്തിലെ അന്ധവിശ്വാസങ്ങൾക്കും അനാചാരങ്ങൾക്കും എതിരായ പ്രസ്ഥാനമായാണ് ഇതു വളർന്നുവന്നത്.
ജാതികൾ
പഞ്ചാബിലെ ഹിന്ദുക്കളിലെ ഭൂരിഭാഗവും ബ്രാഹ്മിൺ , അഗർവാൾ, രജ്പുത് , ഖത്താരി, അരോറ, ഭാട്ടിയ, സൈനി സമുദായങ്ങളിൽ നന്നുള്ളവരാണ്.
പഞ്ചാബിലെ പ്രമുഖരായ ഹിന്ദുക്കൾ ഐ കെ ഗുജ്‌റാൾ ഗുൽസാരിലാൽ നന്ദ കപിൽ ദേവ് ഹർ ഗോവിന്ദ്‌ ഖുരാന ലാല ലജ്പത് റായി സുനിൽ ദത്ത് സഞ്ജയ് ദത്ത് കപൂർ കുടുംബം (ഹിന്ദി സിനിമ വ്യവസായത്തിലെ പ്രമുഖ കുടുംബം) വേദിക് പഞ്ചാബ്
യഥാർത്ഥ പഞ്ചാബ് മേഖല ഇപ്പോൾ വിവിധ ഭാഗങ്ങളായി തിരിച്ചിട്ടുണ്ട്.
പടിഞ്ഞാറൻ പഞ്ചാബ് ഇപ്പോൾ പാകിസ്താന്റെ ഭാഗമാണ്.
ഋഗ്വേദത്തിൽ പഞ്ചാബിനെ സപ്ത സിന്ദു (ഏഴി നദികൾ) മേഖല എന്നാണ് പരാമർശിക്കുന്നത്.
പഞ്ചാബിലെ ഏഴു നദികൾ:- സരസ്വതി സത്‌ലുജ് ബിയാസ് നദി ചെനാബ് രാവി ഝലം നദി സിന്ധു നദി
ഋഗ്വേദം , സകതന്യയുടെ വ്യാകരണം, പാണിനി , യാസ്‌കയുടെ നിരുക്ത , ചക്രസംഹിത, മഹാഭാരതവും ഭഗവദ് ഗീതയും , ഗുണാഢ്യന്റെ ബൃഹദ്കഥ , ബക്ശാലി കൈയെഴുത്ത് പ്രതി എന്നി മഹാസാഹിത്യ ഗ്രന്ഥങ്ങൾ പൂർണമായോ ഭാഗീകമായോ പഞ്ചാബ് മേഖലയിൽ വെച്ച് എഴുതപ്പെട്ടതാണ്.
പഞ്ചാബിന്റെ ജനസംഖ്യ (ഇന്ത്യ) ഇംഗ്ലീഷ് വിലാസം https://ml.wikipedia.org/wiki/Demographics_of_Punjab,_India
ഇന്ത്യയിലെ 2011 ലെ കാനേഷുമാരി പ്രകാരം പഞ്ചാബിൽ ജനസംഖ്യ ഏതാണ്ട് 27.7 ദശലക്ഷം ആണ്.
പഞ്ചാബിൽ ഏറ്റവും കൂടുതലുള്ളത് സിക്ക് മത വിശ്വാസികളാണ്.
ആകെ ഉള്ള ജനസംഖ്യയുടെ 58% സിക്കുകാരും 38% ഹിന്ദുമത വിശ്വാസികളും ശേഷിക്കുന്നവ ഇസ്ലാം, ക്രിസ്ത്യൻ, ബുദ്ധ, ജൈന എന്നിങ്ങനെ പോകുന്നു.
സിക്കുകാരുടെ ആരാധനാലയങ്ങളിൽ ഏറ്റവും വിശുദ്ധമായത് എന്നറിയപ്പെടുന്ന ഹർമന്ദിർ സാഹിബ് ( സുവർണ്ണക്ഷേത്രം ) സ്ഥിതി ചെയ്യുന്നത് വിശുദ്ധ പട്ടണമായ അമൃത്സറിലാണ്.
സുവർണ്ണക്ഷേത്ര സമുച്ചയത്തിനു സമീപം സ്ഥിതി ചെയ്യുന്ന അകൽ തക്ത് സിക്കുകാരുടെ ഐഹികമായ ഇരിപ്പിടങ്ങളിൽ ഒന്നാണ്.
അഞ്ച് ഐഹിക ഇരിപ്പിടങ്ങളിൽ മൂന്നെണ്ണവും പഞ്ചാബിലാണ്.
സിക്ക് കലണ്ടറിലുള്ള അവധി ദിവസങ്ങളിൽ ( വൈശാഖി , ഹോലാമൊഹല്ല, ഗുരുപർബ്, ദീപാവലി ) സിക്കുകാർ ഓരോ പട്ടണങ്ങളിലും ഗ്രാമങ്ങളിലും ഒത്തു കൂടുകയും അണിയണിയായി നടക്കാറുമുണ്ട്.
വിവിധ തരത്തിലും വലിപ്പത്തിലും ഉള്ളതായ  സിക്ക് ഗുരുദ്വാര (സിക്കുകാരുടെ ക്ഷേത്രം)  പഞ്ചാബിലെ ഓരോ ഗ്രാമങ്ങളിലും പട്ടണങ്ങളിലും കാണും.
ഗുരുമുഖി ലിപിയിലുള്ളതാണ് പഞ്ചാബിലെ ഔദ്യോഗിക ഭാഷ.
മലർകൊട്ല ടൗണിൽ ഇസ്ലാം ആധിപത്യം കുറച്ച് കൂടുതലാണ്.
അന്യസംസ്ഥാന തൊഴിലാളികളുടെ (ബീഹാർ, ഉത്തർ പ്രദേശ്) സാന്നിദ്ധ്യം മൂലം പഞ്ചാബിലെ ഇസ്ലാം ജനസംഖ്യ 1.93% കൂടിയിട്ടുണ്ട്.
ജില്ലാ അടിസ്ഥാനത്തിൽ ഓരോ മതത്തിന്റേയും ജനസംഖ്യ (2011) # ജില്ല സിക്ക് ഹിന്ദു ഇസ്ലാം ക്രിസ്റ്റ്യൻ ജൈന ബുദ്ധ മറ്റുള്ളവ ഒരു മതത്തിലും ഉൾപ്പെടാത്തവർ 1 അമൃത്സർ 68.94% 27.74% 0.50% 2.18% 0.13% 0.04% 0.04% 0.44% 2 ബർണല 78.54% 18.95% 2.20% 0.10% 0.04% 0.02% 0.08% 0.06% 3 ബതിണ്ട 70.89% 27.41% 1.17% 0.18% 0.09% 0.02% 0.04% 0.20% 4 ഫരിത്കോട്ട് 76.08% 22.89% 0.51% 0.20% 0.18% 0.03% 0.02% 0.10% 5 ഫറ്റെഗർ 71.23% 25.47% 2.80% 0.28% 0.03% 0.01% 0.04% 0.13% 6 ഫിറോസ്പുർ 53.76% 44.67% 0.34% 0.95% 0.06% 0.02% 0.01% 0.19% 7 ഗുർദാസ്പുർ 43.64% 46.74% 1.20% 7.68% 0.03% 0.02% 0.04% 0.66% 8 ഹോഷിയാർപുർ 33.92% 63.07% 1.46% 0.94% 0.13% 0.22% 0.03% 0.23% 9 ജലന്ദർ 32.75% 63.56% 1.38% 1.19% 0.18% 0.52% 0.04% 0.39% 10 കപുർത്തല 55.66% 41.23% 1.25% 0.67% 0.07% 0.82% 0.04% 0.27% 11 ലുധിയാന 53.26% 42.94% 2.22% 0.47% 0.56% 0.06% 0.04% 0.45% 12 മാനസ 77.75% 20.34% 1.35% 0.12% 0.20% 0.02% 0.06% 0.17% 13 മോഗ 82.24% 15.91% 0.94% 0.33% 0.04% 0.02% 0.04% 0.48% 14 മുക്ത്സാർ 70.81% 28.26% 0.48% 0.19% 0.08% 0.03% 0.05% 0.10% 15 പാട്യാല 55.91% 41.32% 2.11% 0.30% 0.10% 0.01% 0.07% 0.17% 16 രുപ്നഗർ 52.74% 44.47% 2.12% 0.31% 0.10% 0.02% 0.02% 0.23% 17 സാഹിബ് സാദ അജിത് സിംഗ് നഗർ 48.15% 47.88% 2.96% 0.54% 0.13% 0.03% 0.02% 0.29% 18 സംഗ്രൂർ 65.10% 23.53% 10.82% 0.15% 0.19% 0.02% 0.06% 0.14% 19 ഷാഹിദ് ഭഗത് സിംഗ് നഗർ 31.50% 65.55% 1.12% 0.24% 0.11% 0.96% 0.04% 0.47% 20 ടാൻ ടരൺ 93.33% 5.40% 0.34% 0.54% 0.06% 0.01% 0.00% 0.31% പഞ്ചാബ് (ആകെ) 57.69% 38.49% 1.93% 1.26% 0.16% 0.12% 0.04% 0.32%
ത്രീ മങ്കീസ് ഇംഗ്ലീഷ് വിലാസം https://ml.wikipedia.org/wiki/Three_Monkeys
നൂറി ബിൽജേ ജെയ്ലൻ രചനയും, സംവിധാനവും നിർവഹിച്ച് 2008-ൽ പുറത്തിറങ്ങിയ തുർക്കിഷ് ചലച്ചിത്രമാണ് ത്രീ മങ്കീസ് ( തുർക്കിഷ് : Üç Maymun).
ഒരു കുടുംബത്തിലെ അച്ഛൻ, അമ്മ, മകൻ എന്നീ മൂന്ന് കഥാപാത്രങ്ങളിൽ ഊന്നിയാണ് ചിത്രം മുന്നോട്ട് പോകുന്നത്.
2008-ലെ കാൻസ് അന്താരാഷ്ട്ര ചലച്ചിത്രമേളയിൽ ആദ്യപ്രദർശനം നടത്തിയ ചിത്രം ആ വർഷത്തെ ഏറ്റവും മികച്ച സംവിധായകനുള്ള പുരസ്ക്കാരം സ്വന്തമാക്കി.
ഏറ്റവും മികച്ച ചിത്രത്തിനുള്ള ഗോൾഡൻ പാം പുരസ്ക്കാരത്തിന് നാമനിർദ്ദേശം ചെയ്യപ്പെടുകയും ചെയ്തു.
81-മത് ഓസ്ക്കാർ പുരസ്ക്കാരത്തിൽ ഏറ്റവും മികച്ച വിദേശചിത്രങ്ങൾക്കുള്ള പുരസ്ക്കാരത്തിന് തുർക്കിയിൽനിന്നുള്ള ഔദ്യോഗിക എൻഡ്രിയായിരുന്നു ത്രീ മങ്കീസ്.
2008-ലെ ഹൈഫ ചലച്ചിത്രംഏലയിൽ ഗോൽഡൻ ആങ്കർ പുരസ്ക്കാരവും ചിത്രം നേടുകയുണ്ടായി.
സെർവെറ്റ് മദ്ധ്യവയ്ക്കനായ ഒരു ബിസിനസുകാരനാണ്, രാഷ്ട്രീയത്തിൽ പ്രവേശിക്കുവാൻ തയ്യാറെടുക്കുകയാണ് അയാൾ.
അയാളുടെ ഡ്രവറാണ് എയൂപ്പ്.
ഒരു രാത്രിയിൽ സെർവെറ്റ് ഓടിച്ച കാറിടിച്ച് ഒരു വഴിയാത്രക്കാരൻ കൊല്ലപ്പെടുന്നു.
അത് തന്റെ രാഷ്ട്രീയ ഭാവിക്കു  ദോഷമാകുകയാൽ കുറ്റം ഏറ്റെടുക്കുവാൻ ഡ്രൈവറായ എയൂപ്പിനോട് അയാൾ ആവശ്യപ്പെടുന്നു.
പ്രതിഫലമായി വലിയൊരു തുകയും ഏല്ലാ മാസവും ശമ്പളവും അയാൾ വാഗ്ദാനം ചെയ്യുന്നു.
എയൂപ്പ് ഒൻപതുമാസം ജയിൽ ശിക്ഷക്ക് വിധിക്കപ്പെടുന്നു.
എയൂപ്പിന്റെ മകൻ ഇസ്മൈൽ പരീക്ഷകളിൽ തോറ്റ് നിർക്കുകയാണ്.
പുതിയ ഒരു കാർ വാങ്ങുവാനായി സെർവറ്റിനോട് പണം ആവശ്യപ്പെടുവാൻ അവൻ അമ്മ ഹേസറിനെ നിർബന്ധിക്കുന്നു.
പണം വാങ്ങുവാനായി സെർവറ്റിന്റെ പലതവണ കാണുന്ന ഹേസർ അയാളുമായി അടുക്കുന്നു.
ഹേസറും സെർവേറ്റുമായുള്ള അടുപ്പം മകൻ ഇസ്മൈൽ അവിചാരിതമായി കാണാനിടവരുന്നു.
ഇസ്മൈൽ അമ്മയെ തല്ലുകയും ചീത്തവിളിക്കുകയും ചെയ്യുന്നു.
അതിനിടയിൽ എയൂപ്പ് ജയിൽ മോചിതനയി തിരികെയെത്തുന്നു.
മകൻ പുതിയ കാർ വാങ്ങിയത് അയാൾക്ക് ഇഷ്ടപ്പെടുന്നില്ല.
ഹെസറും സെർവറ്റുമായുള്ള ബന്ധം അയാൾ തിരിച്ചറിയുന്നു.
അതിനിടയിൽ ഇസ്മൈൽ സെർവറ്റിനെ കൊലപ്പെടുത്തുന്നു.
മകന് ജയിൽ ശിക്ഷ ലഭിക്കാതിരിക്കുവാൻ എയൂപ്പ് അനാഥനായ ഒരു യുവാവിനോട് കൂറ്റം ഏറ്റെടുത്ത് ജയിലിൽ പോകുവാൻ ചട്ടംകെട്ടുകയും പണം വാഗ്ദാനം ചെയ്യുകയും ചെയ്യുന്നു.
പുരസ്കാരങ്ങൾ 2008 കാൻസ് അന്താരാഷ്ട്ര ചലച്ചിത്രമേള മികച്ച സംവിധായകൻ - നൂറി ബിൽജേ ജെയ്ലൻ ഗോൾഡൻ പാം നാമനിർദ്ദേശം - നൂറി ബിൽജേ ജെയ്ലൻ 2008 Asia Pacific Screen Awards Achievement in Directing - നൂറി ബിൽജേ ജെയ്ലൻ Nominated - Achievement in Cinematography - Gökhan Tiryaki Nominated - Best Film - നൂറി ബിൽജേ ജെയ്ലൻ 2008 Cinefan - Festival of Asian and Arab Cinema Asian and Arab Competition Award - Best Director - നൂറി ബിൽജേ ജെയ്ലൻ 2008 Haifa International Film Festival Golden Anchor Award - നൂറി ബിൽജേ ജെയ്ലൻ 2009 Italian National Syndicate of Film Journalists Nominated Silver Ribbon - Best Director European Film  - നൂറി ബിൽജേ ജെയ്ലൻ 2009 RiverRun International Film Festival Jury Prize - Best Actress - Hatice Aslan Jury Prize Best Feature Film  - നൂറി ബിൽജേ ജെയ്ലൻ Golden Orange Film Festival Best special effects award International Eurasia Film Festival Siyad award ഇതും കൂടി കാണുക നൂറി ബിൽജേ ജെയ്ലൻ ഉസക്ക് ക്ലൈമെറ്റ്സ് അവലംബം പുറമെ നിന്നുള്ള കണ്ണികൾ Official Site Archived 2015-02-21 at the Wayback Machine .
Three Monkeys Archived 2016-04-10 at the Wayback Machine .
(Zeitgeist Films) ത്രീ മങ്കീസ് ഇന്റർനെറ്റ് മൂവി ഡാറ്റാബേസിൽ റോട്ടൻ ടൊമാറ്റോസിൽ നിന്ന് Three Monkeys Three Monkeys: A film review Archived 2013-04-14 at Archive.is
ത്രീ വിച്ചസ് മാക്‌ബെത്തും ബാൻകോയും മന്ത്രവാധിനികളെ കണ്ടുമുട്ടുന്നു.
ഹെന്റി ഫുസേലി വരച്ച ചിത്രം.
വില്യം ഷെയ്ക്സ്പിയറിന്റെ നാടകമായ മാക്ബെത്തിലെ മൂന്നു മന്ത്രവാദിനികളെയാണ് ഇവിടെ പ്രതിപാദിക്കുന്നത്.
ഗ്രീക്ക് ഐതിഹ്യത്തിലെ മൂന്ന് വിധികളെ ഇവർ സൂചിപ്പിക്കുന്നുണ്ട്.
ഈ മന്ത്രവാദിനികളാണ് മാക്ബെത്തിൻറെ നാശത്തിൽ കലാശിക്കുന്നത്.
ഹോളിൻഷെഡ്‌ പുരാണങ്ങൾ (1587) എന്ന കൃതിയിലാണ് ഈ മന്ത്രവാദിനികളെ ആദ്യമായി കാണുന്നത്.
ഷെയ്ക്സ്പിയറിൻറെ മന്ത്രവാദിങ്ങൾ നാശത്തിന്റെ പ്രവാചകമാരാണ്.
മാക്ബെത്തിൻറെ ഭാവിയിലെ സ്ഥാനമാനങ്ങൾ ഇവർ മൂവരും പ്രവിചിക്കുന്നു.
അതിനാൽ തന്നെ ഈ പ്രവചനങ്ങളിൽ ആകൃഷ്ടനായ മാക്ബെത്ത് തൻറെ നാശത്തിലേക്കുള്ള പാതയിലേക്ക് പോക്കുന്നു.
മാക്‌ബെത്തും ബാൻകോയും മന്ത്രവാധിനികളെ കണ്ടുമുട്ടിയ സ്ഥലം.
മാക്‌ബെത്ത് ഹില്ലോക്.
ആദ്യത്തെ രംഗത്തിലാണ് ഈ മൂന്ന് മന്ത്രവാദിനികളെ കാണുന്നത്.
അവർ മാക്‌ബെത്ത് രാജാവിനെ കണ്ടുമുട്ടാൻ തീരുമാനിക്കുന്നു.
ആദ്യമായി കാണുമ്പൊൾ മൂവരും മാക്‌ബെത്തിനെ അനുഗ്രഹിക്കുന്നു.
മാക്‌ബെത്ത് ഭാവിയിൽ രാജാവാകുമെന്നും തൻറെ സന്തതസഹചാരി ബാൻകോയുടെ സന്തതികൾ രാജാകന്മാരാവും എന്നും അവർ പറയുന്നു.
ഈ പ്രവചനങ്ങൾ മാക്‌ബെത്തിനെ വളരെയധികം സ്വാധീനിക്കുന്നു.
മാക്‌ബെത്തും ബാങ്ക്വോയും അവരുടെ വിജയത്തെയും പ്രതികൂലമായ കാലവസ്ഥയെയും കുറിച്ച് പ്രതികരിച്ചുകൊണ്ട് രംഗത്തേക്ക് വരുന്നു.
എന്നാൽ അവരെ എതിർത്ത ബാങ്ക്വോയെ മറികടന്ന്‌കൊണ്ട് മാക്‌ബെത്തിനെ അവർ സംബോധന ചെയ്യുകയും ചെയ്തു.
ഒന്നാമത്തെ മന്ത്രവാദിനി അദ്ദേഹത്തെ 'ഗ്ലാമിസിന്റെ പ്രഭൂ' എന്നും രണ്ടാമത്തെ മന്ത്രവാദിനി അദ്ദേഹത്തെ 'കാവ്‌ഡോറിന്റെ പ്രഭു' എന്നും മൂന്നാമത്തെ മന്ത്രവാദിനി അദ്ദേഹത്തെ 'രാജാവാകുവാൻ പോകുന്നയാൾ' എന്നും വിശേഷിപ്പിക്കുന്നു.
ഈ അഭിസംബോധനകൾ കേട്ട് മക്‌ബെത്ത് സ്തബ്ധനായിപ്പോവുകയും ബാങ്ക്വൊ മന്ത്രവാദിനികളെ വെല്ലുവിളിക്കുകയും ചെയ്യുന്നു.
പിന്നീട് കഥ പുരോഗമിക്കുന്നു അസ്വസ്ഥനായ മാക്‌ബെത്ത് മൂന്ന് മന്ത്രവാദിനികളെ ഒരിക്കൽക്കൂടി പോയിക്കാണുന്നു.
അവർ പ്രത്യക്ഷപ്പെടുത്തുന്ന മൂന്ന് അരൂപികൾ മൂന്ന് താക്കീതുകളും മുന്ന് പ്രവചനങ്ങളും മാക്‌ബെത്തിനെ അറിയിക്കുന്നു. 'മക്ഡഫിനെ സൂക്ഷിക്കുക', 'സ്ത്രീ പ്രസവിച്ചവരാരും മാക്‌ബെത്തിനെ അപായപ്പെടുത്തില്ല', 'ബിർനാം വനം ദഡൻസിനൻ കുന്ന് കയറിവരുന്ന കാലം വരെ മാക്‌ബെത്ത് സുരക്ഷിതനായിരിക്കും,' എന്നിവയായിരുന്നു ആ പ്രവചനങ്ങൾ.
കഥ പുരോഗമിക്കുന്നത്തിനു അനുസരിച് മാക്‌ബെത്തിനെ സ്വാധിനിക്കാൻ മന്ത്രവാധിനികൾക്ക് കഴിയുന്നു.
ഭീതിപ്പെടുത്തുന്ന പല ചിത്രങ്ങളും മായയിൽ നിന്നും എടുത്ത് കൊണ്ട് മാക്‌ബെത്തിനെ കീഴ്പ്പെടുത്തുന്ന്ത് ഇവരാണ്.
അനാലിസിസ്
മന്ത്രവാധിനികൾ തിന്മയുടെയും നാശത്തിന്റെയും ഭീതിയുടെയും ബിംബകല്പനകളാണ്.
അവരുടെ സാനിധ്യം നാടകത്തിനു ഒരു തിന്മയുടെ ലക്ഷണം നൽകുന്നത്.
മൂന്ന് മന്ത്രവാദിനികൾ, മാക്ബത്ത്, ലേഡി മാക്ബത്ത്, ഡങ്കൻ പ്രഭു , ഡങ്കൻ പ്രഭുവിൻെറ മക്കൾ എന്നിവരിലൂടെ അധികാരത്തിൻെറയും കൊലപാതകങ്ങളുടെയും പ്രതികാരത്തിൻെറയും കഥയാണ് മാക്ബത്തിൽ കാണുന്നത്.
എല്ലാ മനുഷ്യ രുടെയും അതിമോഹത്തിൽ സംഭവിച്ചേക്കാവുന്ന ദുരന്തമാണ് മാക്ബത്തിന് ആധാരം.
മറ്റൊന്നായി മാറാ നുള്ള ശ്രമവും അതിന് വേണ്ടിയുള്ള ആദ്യ തെറ്റിനെ പിൻപറ്റി സംഭവിക്കുന്ന നിരവധി തെറ്റുകൾ.
ഒടുവി ൽ അതിൽ നിന്ന് പുറത്തു കടക്കാനേ കഴിയുന്നില്ല.
ഇതിനെല്ലാം കാരണം ഈ മൂന്ന് മന്ത്രവാധിനികളാണ്.
ത്രീ വേൾഡ്സ് (എഷർ) ഇംഗ്ലീഷ് വിലാസം https://ml.wikipedia.org/wiki/Three_Worlds_(Escher)
ഡച്ച് ആർട്ടിസ്റ്റ് എം. സി. എഷർ 1955 ഡിസംബറിൽ ആദ്യമായി അച്ചടിച്ച ലിത്തോഗ്രാഫ് പ്രിന്റാണ് ത്രീ വേൾഡ്സ് .
ത്രീ വേൾഡ്സ് ശരത്കാലത്തിലോ ശൈത്യകാലത്തിലോ ഉള്ള ഒരു വലിയ കുളത്തെയോ തടാകത്തെയോ ചിത്രീകരിക്കുന്നു.
ശീർഷകം ചിത്രത്തിലെ ദൃശ്യമാകുന്ന മൂന്ന് കാഴ്ചപ്പാടുകളെ സൂചിപ്പിക്കുന്നു.
ഇലകൾ പൊങ്ങിക്കിടക്കുന്ന ജലത്തിന്റെ ഉപരിതലം, ഉപരിതലത്തിന് മുകളിലുള്ള ലോകം, ജലത്തിന്റെ പ്രതിഫലനത്തിൽ നിരീക്ഷിക്കാവുന്ന ഒരു വനം, ഉപരിതലത്തിന് താഴെയുള്ള ലോകം, ജലത്തിന്റെ ഉപരിതലത്തിന് തൊട്ടുതാഴെ വലിയ മത്സ്യങ്ങൾ നീന്തുന്നത് കാണാം.
റ്റു വേൾഡ്സ് എന്ന പേരിൽ ഒരു ചിത്രവും എഷർ സൃഷ്ടിച്ചു.
ഉറവിടങ്ങൾ Locher, J. L. (2000).
The Magic of M. C. Escher .
Harry N. Abrams, Inc. ISBN 0-8109-6720-0 .
പുറത്തേക്കുള്ള കണ്ണികൾ Gallery of Eschers images Archived 2016-05-20 at the Wayback Machine .
ത്രൂ ദ് ലുക്കിങ് ഗ്ലാസ്
ആലിസസ് അഡ്വഞ്ചേഴ്സ് ഇൻ വണ്ടർ ലാൻഡ് എന്ന നോവലിന്റെ തുടർച്ചയായി ചാൾസ് ലുട്വിഡ്ജ് ഡോഡ്ജ്സൺ (തൂലികാനാമം: ലൂയി കാരൾ ) 1871-ൽ രചിച്ച നോവലാണ് ത്രൂ ദ് ലുക്കിങ് ഗ്ലാസ് ( Through the Looking-Glass, and What Alice Found There ).
ആദ്യനോവലിനും ആറുമാസം കഴിഞ്ഞ് ആലീസ് ഒരു കണ്ണാടിയിലേക്ക് പ്രവേശിക്കുന്നു, അവിടെയുള്ള അത്ഭുതലോകത്തിലാണ് ഈ നോവലിലെ സംഭവങ്ങൾ നടക്കുന്നത്, കഥാപാത്രങ്ങൾ
ഈ നോവലിലെ ചില പ്രധാന കഥാപാത്രങ്ങൾ താഴെപ്പറയുന്നവയാണ് ആലിസ് മാർച്ച് മുയൽ (ഹൈഗ) ഹാറ്റർ ( ഹാട്ട) ഹംറ്റി ഡംറ്റി ജാബർവോക്ക് ചുവപ്പ് രാജാവ് ചുവപ്പ് റാണി വെള്ള രാജാവ് വെള്ള റാണി വെള്ള നൈറ്റ് ട്വീഡിൽ ഡം, ട്വീഡിൽ ഡീ
ത്രെഡ്സ് (ആപ്പ്)
ഫേസ്‍ബുക്കിന്റെ മാതൃ കമ്പനിയായ മെറ്റാ പ്ലാറ്റ്‌ഫോമിന്റെ ഉടമസ്ഥതയിലുള്ള ഒരു ഓൺലൈൻ സോഷ്യൽ മീഡിയയും സോഷ്യൽ നെറ്റ്‌വർക്കിംഗ് സേവനവുമാണ് ത്രെഡ്‌സ് .
ഇൻസ്റ്റാഗ്രാമിനോട് ചേർന്ന് പ്രവർത്തിക്കാൻ ഉദ്ദേശിച്ചുള്ളതാണ് ആപ്പ്: അംഗത്വം എടുക്കുന്നതിന് ഉപയോക്താക്കൾക്ക് ഒരു ഇൻസ്റ്റാഗ്രാം അക്കൗണ്ട് ഉണ്ടായിരിക്കുകയും അതേ ഹാൻഡിൽ ഉപയോഗിക്കുകയും വേണം.
ട്വിറ്റർ - ന്റെ നേരിട്ടുള്ള എതിരാളിയായി വ്യാപകമായി വീക്ഷിക്കപ്പെടുന്ന ത്രെഡ് ഉപയോക്താക്കൾക്ക് വാചകങ്ങളും ചിത്രങ്ങളും പോസ്റ്റുചെയ്യാനും മറ്റുള്ളവരുടെ പോസ്റ്റുകൾക്ക് മറുപടി നൽകാനും അല്ലെങ്കിൽ പോസ്റ്റുകൾ ഇഷ്ടപ്പെടാനും അവസരം നൽകുന്നു.
ത്രീഡി പ്രിൻറിംഗ് 3D പ്രിന്റിംഗ് 3D പ്രിന്റിംഗ് പ്രക്രിയയുടെ ഒരു ചിത്രീകരണം.
3D പ്രിന്റിംഗ്' ഒരു ഡിജിറ്റൽ മോഡലിൽ നിന്ന് ലെയർ ബൈ ത്രിമാന വസ്തുക്കൾ സൃഷ്ടിക്കാൻ അനുവദിക്കുന്ന ഒരു നൂതന നിർമ്മാണ സാങ്കേതികവിദ്യയാണ്.
അഡിറ്റീവ് മാനുഫാക്ചറിംഗ് എന്നും അറിയപ്പെടുന്ന, 3D പ്രിന്റിംഗ് അതിന്റെ ബഹുമുഖതയ്ക്കും പരമ്പരാഗത നിർമ്മാണ രീതികൾക്ക് വെല്ലുവിളിയായേക്കാവുന്ന സങ്കീർണ്ണമായ ഘടനകൾ നിർമ്മിക്കാനുള്ള കഴിവിനും പ്രശസ്തി നേടിയിട്ടുണ്ട്.
ഒരു ഒബ്‌ജക്‌റ്റിന്റെ ഡിജിറ്റൽ മോഡൽ നേർത്ത പാളികളാക്കി മുറിച്ചശേഷം ഒബ്‌ജക്റ്റ് ലെയർ ബൈ ലെയറായി നിർമ്മിച്ചാണ് 3D പ്രിന്റിംഗ് പ്രവർത്തിക്കുന്നത്.